Þó árin hjá Einar Kristjónssyni frá Ólafsvík séu orðinn 70 þá slær hann ekki af við sjómennsku og er enn að . Einar , sem hefur verið fengsæll skipstjóri í tugi ára , er nú orðinn vélstjóri á skötulesbátnum Magnúsi SH frá Rifi . Í samtali við blaðamann Skessuhorns sagði hann að hann hefði fyrir margt löngu náð sér í vélstjórnaréttindi . Því hafi bróðir hans og útgerðarmaður á Magnúsi haft samband við sig og beðið hann um að leysa sig af í smátíma . “ Ég hafði svo sem ekkert annað að gera og skellti mér bara á hafið , “ segir Einar og brosir sínu breiðasta . Hann bætir við að þeir rói nú bara tvisvar í viku og að ekki sé hægt að hafa þetta betra . ,, En þetta er erfitt þegar við erum að . Jú , ég viðurkenni það , “ segir Einar og bætir við að aflinn sé fínn . “ Við erum að fá þetta um 6 - 12 tonn í róðri af skötusel og er það bara fínt , ” segir Einar að lokum og segir að hann megi ekkert vera að því að segja sína ævisögu . “ Það þarf að koma þessum kvikindum í land . Svo bíður Kata mín með matinn handa mér heima segir Einar . ”